NG Kerk Berg-en-Dal – Page 17 – NG Kerk | Dan Pienaar | Bloemfontein
“Toe het Jesus gaan staan, hulle geroep en gevra: ‘Wat wil julle hê moet Ek vir julle doen?’ Hulle sê: ‘Here, dat ons oë oopgaan.’ Jesus het hulle innig jammer gekry en hulle oë aangeraak. Dadelik kon hulle sien en hulle het Hom gevolg.” (Matteus 20:32-33).
Geloof is om met nuwe oë te kyk; om die Onsienlike te sien – dáárna gryp die twee blindes van Jerigo daardie dag by die stadspoort toe hul die menigte hoor nader-kom met die nuus: Jesus gaan hier verby! “Here, Seun van Dawid, ontferm U oor ons!” ‘n Desperate kreet, in groot vertroue. Dié roep is die geboorte van geloof en ‘n nuwe lewe; dit is ook die geboorte van die kerk: dáár wanneer ons oë oopgaan en ons Hom voor ons oë sien gestalte aanneem, vol van Gods goedheid en genade. En ons Hom volg. Laat ons bede dan in hierdie tyd wees: open ons oë Here, dat ons nuut na U kyk, na onsself, na ons eie lewensbeker, na mekaar, na dié lydende wêreld nou rondom ons. En laat óns U sigbare gestalte hier word, in ons land, sodat mense hoop sal sien…
Die hartklop van ons gemeentelike lewe saam met mekaar, is die eredienste op Sondae. Ons het die nasionale reëling van byeenkomste rakende meer as 100 persone in ag geneem, maar óók dat ons géén lidmaat aan die gevaar van infeksie bloot wil stel nie. Daar sal gevolglik nie op 22 en 29 Maart gewone eredienste in die kerkgebou plaasvind nie; ook geen Sothodienste. Vir beide Sondae berei ons ‘n liturgie met gebede en liedere, ‘n Skrifgedeelte en samevatting van die boodskap voor en sal ons dit as ‘n spesiale “Fokus”-blaadjie op Vrydae via selfone, die internet én “per hand” na lidmate versprei. U kan dit dan volg saam met die beplande beeldsending van ‘n geslote erediens in die kerkgebou wat daardie Sondagoggende op ons nuwe YouTube-kanaal uitgesaai gaan word. ‘n Skakel na hierdie kanaal sal na u selfoon gestuur word, sowel as op ons webblad en Facebookbladsy geplaas word – kliek daarop en beleef ‘n erediens in Berg-en-Dal op ‘n nuwe manier saam met ons…
Pastorale Brief in die Lydenstyd, 2020
Alle eredienste vir komende Sondag (5/4) én Paasnaweek sal nie in die kerkgebou plaasvind nie, maar poog ons om aan u te stuur via ons webblad, Facebook, YouTube en op u selfoon (via whatsapp). U sal Vrydae daarvoor die liturgie in ‘n Fokus-blaadjie ontvang; van volgende week af slegs elektronies – ons kan dit nie meer aflewer nie.
Sondag, 15 Maart
Oggend, 09:30, Ds. Johan Marais (gesamentlike Diens)
Middag, 15:00, Sothodiens, teol.std.Steve Bopane
Aand, 18:00, Paassangdiens en Nagmaal, Ds Charles Mitchell
Sondag Erediens (Gekanselleer tot verdere kennisgewing)
Sondag, 22 Maart
Sondag, 29 Maart